La sărbătoarea Sfinților Mari Împărați, întocmai cu Apostolii, Constantin și Elena, marți, 21 mai 2024, ierarhii din Mitropolia Clujului, Maramureșului și Sălajului vor sluji după următorul program:
Înaltpreasfințitul Părinte ANDREI, Arhiepiscopul Vadului, Feleacului și Clujului și Mitropolitul Clujului, Maramureșului și Sălajului, va sluji la Mănăstirea Dobric, județul Bistrița-Năsăud, cu prilejul hramului istoric.
Preasfinţitul Părinte IUSTIN, Episcopul Maramureșului și Sătmarului, va sluji împreună cu Înaltpreasfințitul Părinte IOSIF, Arhiepiscopul Ortodox Român al Europei Occidentale și Mitropolitul Europei Occidentale și Meridionale, și cu Preasfințitul Părinte NECTARIE DE BRETANIA, Episcop-vicar al Arhiepiscopiei Ortodoxe Române a Europei Occidentale, la Mănăstirea „Sfinții Împărați Constantin și Elena” din Budești, județul Maramureș, cu prilejul sfințirii bisericii de lemn.
Preasfințitul Părinte BENEDICT BISTRIȚEANUL, Episcopul-vicar al Arhiepiscopiei Vadului, Feleacului și Clujului, va sluji la Biserica „Sfinții Împărați Constantin și Elena” din Cluj-Napoca.
Preasfinţitul Părinte TIMOTEI SĂTMĂREANUL, Arhiereul-vicar al Episcopiei Maramureșului și Sătmarului, va sluji la Biserica „Sfinții Împărați Constantin și Elena” din Satu Mare.